gl gl gl gl gl gl gl gl gl en gl de sv nl de pt gl gl gl gl gl gl en la gl en gl gl gl gl gl gl it pt es gl gl gl gl gl gl gl pt gl gl gl gl gl gl gl gl gl pt pt gl gl gl gl gl gl en
Converxencia 21. Os Liberais Galegos – Converxencia 21 oponse ao financiamento público dos partidos e das súas fundacións
Converxencia 21 leva denunciando desde xa hai moito tempo o uso de fondos públicos –e por tanto a conta dos petos dos contribuíntes- para financiar a partitocracia imperante. Como xa temos sinalado, este financiamento discriminatorio altera substancialmente a concorrencia electoral –repercutindo por tanto no deficiente desempeño da nosa democracia- e, como demostran múltiples e recorrentes casos, é unha das importantes fontes de corrupción da sociedade galega e española.
Estes días asistimos perplexos a informacións nos medios de comunicación nas que se asegura que a Fundación IDEAS (ligada ao PSOE) repartiu mais de 600 mil euros entre familiares e amigos da cúpula do partido. Mención aparte merece o caso de presunto financiamento ilegal do Partido Popular personificado no caso Gürtel , no tesoureiro do PP, Luís Bárcenas, e no reparto de sobre-soldos entre os cargos do PP.
Como demostran todos estes casos, a corrupción non é propia dun partido político particular, mais todo indica que se estende transversalmente polas entrañas da partitocracia española. A única conclusión é que a escandalosa corrupción que inunda a vida política é consecuencia dun deficiente deseño institucional que temos que apresurarnos a corrixir.
Desde Converxencia 21 consideramos que a corrupción é en grande medida consecuencia do excesivo intervencionismo das administracións públicas na vida económica e social que agarrota a iniciativa privada e concede aos partidos representativos do statu quo a capacidade de aproveitar a súa alternancia no poder para partillar entre os seus seus amigos e redes clientelares contratos e subvencións que saen dos impostos de todos e que aproveitan para financiarse de forma irregular, derivando ademais este financiamento a cobros irregulares nas cúpulas dos partidos, como reflicten os tristemente famosos “sobres”.
Por iso desde Converxencia 21 queremos reclamar, como únicas medidas efectivas contra a corrupción, a redución e limitación do intervencionismo das administracións públicas, a supresión do financiamento público dos partidos políticos e as súas fundacións e unha nova lei de financiamento dos partidos políticos que faga recaer nos seus afiliados e simpatizantes o peso do seu financiamento e instaure os sistemas de control axeitados para garantir a súa transparencia e legalidade.
Xaneiro 24, 2013 | Categories: Posicionamentos, Uncategorized | Tags: Converxencia 21, destacada, eleccións, Eleccións Xerais, Impostos | Leave a comment
Deixa unha resposta Cancelar a resposta
O teu enderezo electrónico non se publicará Os campos obrigatorios están marcados con *
Recibir un email cos seguintes comentarios dese artigo.
Recibir un email con cada novo artigo.
Este sitio emprega Akismet para reducir o spam. Aprende como se procesan os datos dos teus comentarios.
liberal en Dez razóns para votar a Converxencia 21
DIEGO GARCIA COUSO^ en Dez razóns para votar a Converxencia 21
lucía en Leite galego
liberal en Dez razóns para votar a Converxencia 21
Gonzalo Fernández en Dez razóns para votar a Converxencia 21
Histórico Seleccionar mes Maio 2019 Abril 2019 Novembro 2018 Abril 2018 Outubro 2017 Setembro 2017 Xullo 2017 Xaneiro 2017 Setembro 2016 Xuño 2016 Xaneiro 2016 Decembro 2015 Novembro 2015 Outubro 2015 Setembro 2015 Agosto 2015 Xullo 2015 Xuño 2015 Maio 2015 Abril 2015 Marzo 2015 Febreiro 2015 Xullo 2014 Maio 2014 Abril 2014 Marzo 2014 Febreiro 2014 Decembro 2013 Novembro 2013 Outubro 2013 Setembro 2013 Xullo 2013 Maio 2013 Marzo 2013 Xaneiro 2013 Decembro 2012 Novembro 2012 Outubro 2012 Xullo 2012 Xuño 2012 Maio 2012 Abril 2012 Marzo 2012 Febreiro 2012 Xaneiro 2012 Novembro 2011 Outubro 2011
Powered by Aleks Freire - Converxencia 21 - 2015.